google/wiki40b huggingface dataset:
स्पेक्ट्रमी सूर्यदर्शी

स्पेक्ट्रमी सूर्यदर्शी या एकवर्ण सूर्यदर्शक (स्पेक्ट्रोहेलियोस्कोप) एक प्रकार का सौर दूरदर्शी है जो किसी चुने हुए तरंगदैर्घ्य में सूर्य को देखने के लिए उपयोग किया जाता है। इसका विकास १९२४ में जॉर्ज एलरी ने किया था।

परिचय

स्पेक्ट्रम सूर्यचित्री में जिस सिद्धांत का उपयोग हुआ है उसी के आधार पर हेल ने १९२४ में दृष्टि द्वारा निरीक्षण के लिए एकवर्ण सूर्यदर्शक यंत्र बनाया।
इस यंत्र में सूर्य का प्रकाश एक स्थिरदर्शी (सीलोस्टैट) के द्वारा क्षैतिज दिशा में परावर्तित होकर एक ताल पर गिरता है जो सूर्य का प्रतिबिंब एक छिद्र पर बनाता है। इस छिद्र से होकर बाहर जानेवाला प्रकाश एक अवतल दर्पण पर गिरता है जो उसे एक समांतर प्रकाश-किरण-समूह के रूप में लगभग क्षैतिज दिशा में एक समतल व्यांभग झरझरी (डफ्रैिक्शन ग्रेटिंग) की ओर परावर्तित करता है। यह झरझरी परावर्तनवाली होती हैं और छिद्र के ठीक नीचे लगी रहती है। व्याभंजित (डिफ्रैक्टेड) किरण दूसरे अवतल दर्पण पर पड़ती है, जो पहले दर्पण के नीचे लगा रहता है और इसके कारण किरणें दूसरे छिद्र के धरातल में, जो पहले छिद्र के नीचे होता है, संगमित (फ़ोकस) हो जाती हैं। दोनों छिद्र एक ही पटरी पर आरोपित रहते हैं और एक मोटर द्वारा क्षैतिज समतल में वेग से दोलन करते हैं। घुमाए जानेवाले छिद्रों के स्थान में दो आयताकार त्रिपार्श्वा का भी प्रयोग किया जा सकता है, जो स्थिर छिद्रों के सामने लगे रहते हैं और एक ही अक्ष पर आरोपित रहते हैं, जिसे मोटर द्वारा घुमाया जाता है। पहले त्रिपार्श्व के घूमने से पहले छिद्र पर सौर प्रतिबिंब के विविध भाग पड़ते हैं और फिर परिणामस्वरूप वर्णविभंजन के पश्चात् दूसरे छिद्र पर पड़ते हैं। इस दूसरे त्रिपार्श्व के घूमने के कारण एकवर्णीय प्रकाश में बड़ा सौर प्रतिबिंब दिखाई पड़ता है जो अक्षुताल द्वारा देखा और जाँचा जा सकता है। टिमटिमाहट को दूर करने के लिए त्रिपार्श्वा को बड़े वेग से घुमाते हैं। दृष्टिस्थिरता के कारण निरीक्षक को सूर्य का एक समूचा भाग एकवर्णीय प्रकाश में दिखलाई पड़ता है। इस यंत्र से सौर वायुमंडल की कोमल रचना दृश्य हो जाती है और इस प्रकार यह यंत्र नित्य परिवर्तित होती रहनेवाली सौर घटनाओं के अध्ययन में बड़ा उपयोगी सिद्ध हुआ है।
ऊपर जो कुछ वर्णन किया गया है उससे पता चलता है कि एकवर्णसूर्यचित्रक और एकवर्ण सूर्यदर्शक वास्तव में एकवर्णी हैं, क्योंकि वे वर्णक्रम से एक विकिरण को अलग कर लेते हैं। वर्तमान समय में भिन्न भिन्न प्रकार के ऐसे वर्णावरोधक बनाकर भी यह प्रश्न सुलझाया गया है जो वर्णक्रम से बहुत ही सूक्ष्म पट्ट (बैंड) बाहर आने देते हैं। पट्ट की सूक्ष्मता ०.५ ऐंगस्ट्रम तक हो सकती है। इस प्रकार के वर्णविरोधकों का निर्माण व्यतिकरण (इंटरफ़ियरेंस) और ध्रवण (पोलैराइज़ेशन) के भौतिक सिद्धांतों पर आधृत है। जब सूर्य के लिए इन वर्णाविरोधकों का प्रयोग किया जाता है तो ज्योतिविद् सूर्य के समूचे भाग या अंश का फोटो एकवर्णीय प्रकाश में ले सकते हैं। समूचा फोटोग्राफ़ एक सेकेंड के अल्प खंड में ही उतारा जा सकता है।
महासागर

महासागर जलमंडल का प्रमुख भाग है। यह खारे पानी का विशाल क्षेत्र है। 
यह पृथ्वी का ७१% भाग अपने आप से ढांके रहता है (लगभग ३६.१ करोड वर्ग किलोमीटर)|
जिसका आधा भाग ३००० मीटर गहरा है।
प्रमुख महासागर निम्नलिखित हैं :
१ प्रशान्त महासागर (en:Pacific Ocean)
२ अन्ध महासागर (en:Atlantic Ocean)
३ हिन्द महासागर (en:Indian Ocean)
४ दक्षिणध्रुवीय महासागर(en:Southern  Ocean)
५ उत्तरध्रुवीय महासागर (en:Arctic Ocean)
चोर मचाये शोर (1996 फ़िल्म)

कहानी

जैनी एक जवान लड़की है, जो लंदन में अपनी पढ़ाई पूरी करते रहती है और अपने दोस्तों के साथ जिंदगी बिताते रहती है। उसके पिता उसकी सगाई एक असामान्य इंसान के साथ तय कर देते हैं, जिससे वो पुराने एहसान का बदला चुका सकें। उसके दोस्त उसकी मदद करने आ जाते हैं।
नागनाथ इनामदार

नागनाथ संतराम इनामदार, (जन्म:23 नवंबर 1923, मृत्यु: 16 अक्टूबर 2002) मराठी साहित्यकार थे। मराठी साहित्य में ऐतिहासिक उपन्यासकार के रूप में इनकी विशेष ख्याति रही है। मराठी के साथ-साथ ये हिन्दी में भी अत्यधिक लोकप्रिय रहे हैं।

परिचय

इतिहासपरक कथालेखन के माध्यम से आधुनिक मराठी में अपना एक विशिष्ट स्थान रखने वाले श्री नागनाथ इनामदार का जन्म महाराष्ट्र के सांगली जिले में हुआ था। नागपुर विद्यापीठ से अर्थशास्त्र में स्नातकोत्तर शिक्षा प्राप्त करने के बाद साहित्य क्षेत्र में 10 वर्ष तक अनवरत लेखन कार्य के बाद 1962 में मराठी में इनका पहला ऐतिहासिक उपन्यास 'झेप' प्रकाशित हुआ। आरम्भ में ये कहानी-लेखक थे। करीब आधे दर्जन से ऊपर इनके कहानी-संग्रह प्रकाशित हैं। बाद में ये उपन्यास-लेखन की ओर मुड़ गये। आरंभ में ही प्रकाशित इनके तीनों उपन्यास-- झेप, झुंज तथा मंत्रावेगळा पर लगातार महाराष्ट्र शासन से पुरस्कार मिले। मराठी में हरिनारायण आप्टे के बाद के ऐतिहासिक उपन्यासकारों में नागनाथ इनामदार का नाम अपने आरंभिक लेखन-समय से ही उल्लेखनीय रहा है।
ऐतिहासिकता एवं इतिहास-रस की यथासंभव पूरी रक्षा करते हुए सर्जनात्मकता का सहज विनियोग इनामदार के कथा लेखन की मुख्य विशेषता है। इनके उपन्यास नाटकीय गुणों से भरपूर हैं, जिससे वर्णनात्मक दृश्य भी चित्रपट के दृश्य की तरह मानस-पटल पर अंकित रह जाते हैं।
आधुनिक मराठी उपन्यासकारों में अपेक्षाकृत कम लिखकर ही महान् ख्याति प्राप्त कर लेने वालों में श्री इनामदार अग्रगण्य रहे हैं।

सम्मान

'शहेनशहा' (शाहंशाह) के लिए अखिल भारतीय निर्मिति के 1976 के प्रथम पुरस्कार के साथ अनेक शासकीय, साहित्यिक तथा सांस्कृतिक संस्थाओं से पुरस्कृत एवं सम्मानित।
हॉटडाक डोट नेट

हॉटडाक डोट नेट भारत की एक निःशुल्क ईमेल सेवा है।

और देखिये

http://www.hotdak.net
२५ जनवरी

अवसर/उत्सव

राष्ट्रीय मतदाता दिवस (भारत) 2011 से प्रतिवर्ष ( 25  जनवरी 1950 को भारत निर्वाचन आयोग की स्थापना की गई थी)
हिमाचल प्रदेश स्थापना दिवस (25 जनवरी 1971 को पूर्ण राज्य का दर्जा मिला था)
अजय (फ़िल्म)

संक्षेप

महाराजा (सुरेश ओबेरॉय) और रणवीर (किरण कुमार) मनोरमा उर्फ रमा (करिश्मा कपूर) को अभिभावक के रूप में चाहते हैं। वे उसे जो भी पसंद है देते हैं लेकिन वह उनकी मांग से इंकार कर देती है और जो चाहे करती है। रणवीर दुर्गा (रीना रॉय) को गर्भवती कर देता है और अपने बड़े भाई महाराजा के सामने इनकार कर देता है। दुर्गा गुस्से में कहती है कि वह उन्हें बर्बाद कर देगी। एक बार अजय (सनी देओल) रमा को देखता है और पहली नजर में उसके साथ प्यार हो जाता है। लेकिन रमा उससे नफरत करती है। महाराजा और रणवीर दोनों चाहते हैं कि रमा रूपेश (मोहनीश बहल) से शादी करें क्योंकि वह भी एक अमीर व्यक्ति है। लाला (सदाशिव अमरापुरकर) महाराजा और रणवीर का मुख्य आदमी है। उसका बेटा रुपपाय्या (लक्ष्मीकांत बेर्डे) अजय का एक अच्छा मित्र है। दुर्गा महाराजा और रणवीर को नष्ट करने की कोशिश करती है। अजय की बहन की शादी के समय रणवीर पुलिस निरीक्षक (शरत सक्सेना) भेजता है और उसे चोरी के लिए गिरफ्तार किया जाता है। इस बीच अजय को गिरफ्तार किया जाता है और रणवीर और महाराजा अजय की मां को परेशान करते हैं।
लखनऊ की प्रमुख इमारतें

घंटाघर, जामी मस्जिद, मोती महल, रूमी दरवाजा, रेजिडेन्सी, सआदत अली का मकबरा बड़ा इमामबाड़ा हुसैनाबाद इमामबाड़ा, छतर मंजिल, इंदिरा गाँधी तारामंडल।
थाई लिपि

थाई लिपि (थाई भाषा: อักษรไทย, अक्षरथय, àksǒn thai), थाई भाषा के अलावा थाईलैण्ड की अन्य अल्पसंख्यक भाषाएँ लिखने के लिये प्रयुक्त होती है।
थाई लिपि में ४४ व्यंजन (थाई : พยัญชนะ, बयञचन) और १५ स्वर (थाई : สระ, सर) हैं। थाई स्वरों के कम से कम २८ रूप होते हैं तथा चार टोन-मार्क (थाई : วรรณยุกต์ या วรรณยุต, वन्नयुक/वन्नयुत) होते हैं। देवनागरी की तरह थाई लिपि भी बाएँ से दाएँ लिखी जाती है। इसमें भी मात्राएँ व्यंजन के उपर, नीचे, पहले या बाद में लगाई जाती हैं।
थाई लिपि के अपने अंक भी हैं जो हिन्दू अंक प्रणाली पर आधारित है। किन्तु अन्तर्राष्ट्रीय हिन्दू अंक प्रणाली का भी प्रायः उपयोग किया जाता है।

इतिहास

थाई वर्णमाला प्राचीन खमेर वर्णमाला (थाई : อักขระเขมร, अक्खर खमेर) से निकली है जो ब्राह्मी लिपि की दक्षिणी शाखा की एक लिपि है। इसे वट्टेलुट्टु या पल्लव लिपि भी कहते हैं। परम्परा के अनुसार थाई वर्णमाला १२८३ ई में महाराज रामगंहैंङ के द्वारा सृजित हुई थी।

थाई लिपि का गोडेक लिप्यन्तरण

जॉर्ज कोडेक (George Cœdès) द्वारा प्रस्तुत लिप्यन्तरण योजना 'कोडेक योजना' कहलाती है। यह थाई और खमेर लिपियों के लिए है। इसका प्रकाशन उनके शिष्य उरैसी वरसारिन ने किया लोग शाही थाई सामान्य लिप्यन्तरण प्रणाली (Royal Thai General System of Transcription) की अपेक्षा इसे अधिक पसन्द करले हैं क्योंकि यह उत्क्रमणीया (रिवर्सिबल) है। 
कोडेक लिप्यन्तरण योजना में ब्राह्मी लिपि से व्युत्पन्न लिपियों की लिप्यन्तरण योजना के कुछ अवयव उपस्थित हैं, उदाहरण के लिए- कण्ठ्य नासिक्य के लिए ṅ का प्रयोग तथा मैक्रोन का प्रयोग।
गतिक क्रमादेशन

गणित, प्रबन्धन विज्ञान, अर्थशास्त्र, बायोइन्फॉर्मैटिक्स और कम्प्यूटर विज्ञान में गतिक क्रमादेशन (डाइनैमिक प्रोग्रामिंग) जटिल समस्याओं को सरल चरणों में तोड़कर हल करने के लिए एक विधि है। इसे 'गतिक इष्टतमीकरण' (डायनैमिक ऑप्टिमाइजेशन) भी कहते हैं। यह उन समस्याओं पर लागू है जो अपनी तरह की छोटी समस्याओं के अतिव्यापन और इष्टतम तरफ को प्रदर्शित करती है। जब लागू होती है, यह विधि सहज (naive) तरीकों से भी कम समय लेती है।
गतिक क्रमादेशन में एक बड़ी समस्या को सबसे पहले छोटी-छोटी (सरल) उपसमस्याओं के रूप में बदला जाता है। इसके बाद इन सरल समस्याओं को केवल एक बार हल किया जाता है तथा इनके हलों को संगृहीत (स्टोर) कर लिया जाता है। इस काम के लिये स्मृति-आधारित डेटा-स्ट्रक्चर का उपयोग किया जाता है। अगली बार जब भी वही उपसमस्या सामने आती है तो उसको पुनः हल करने के बजाय उसके संगृहीत हल को ले लिया जाता है। इस प्रकार कुछ स्मृति का अतिरिक्त उपयोग करके गणना में लगने वाले समय की बचत की जाती है।
ईसरदा

चौथ का बरवाड़ा तहसील का ऐतिहासिक गाँव है, यहाँ का गाँव के चारों तरफ का ऐतिहासिक परकोटा देखने काबिल है, इस गाँव में ईश्वरेश्वर शिव लिंग है, जिसका वर्णन शिव पुराण में मिलता है !
कक्षीय अवधि

किसी पिण्ड की कक्षीय अवधि अथवा परिक्रमण काल या संयुति काल उसके द्वारा किसी दूसरे निकाय का एक पूरा चक्कर लगाने में लिया गया समय है।
वेब रंग

Converting RGB to hexadecimal

Converting a decimal RGB value to a hexadecimal value is fairly straightforward. Decimal RGB values are usually given in the 0-255 range; if they are in the 0-1 range, multiply the value by 255 before conversion. This number divided by 16 (ignoring any remainder) gives us the first hexadecimal digit (between 0 and F, where the letters A to F represent the numbers 10 to 15. See hexadecimal for more details). The remainder, times 16 again, gives us the second digit. For instance the RGB value 201 divides into 12 groups of 16, thus the first digit is C. A remainder of 9 gives us the hexadecimal number C9. This process is repeated for each of the three color values. Most modern operating systems have a built-in calculator to perform conversions between number bases and this can also be done with some hand-held calculators. This task can also be carried out using various web resources.
भारत के स्वायत्त क्षेत्र

यह सूची भारत के स्वायत्त क्षेत्रओं की सूची है:
साइटग्राउंड

सर्वर बुनियादी ढांचा और सेटअप

साइटग्राउंड के वर्तमान में 4 देशों, संयुक्त राज्य संयुक्त राज्य अमेरिका, नीदरलैण्ड, यूनाईटेड किंगडम तथा सिंगापुर में डेटा केंद्र हैं। साइटग्राउंड अपने सर्वर पर CentOS, अपाचे, MySQL, PHP और WHM / CPANEL चलाता है। कंपनी ने खाता अलगाव, मॉनिटरिंग और रिएक्शन और स्पीड ऑप्टिमाइजेशन के लिए सॉफ़्टवेयर समाधान विकसित किया है, जो कि 1 एच ब्रांड के अन्तर्गत बेचा जाता है और अन्य लिनक्स होस्टिंग कंपनियों द्वारा उपयोग किया जाता है। 
साइटगेट डेटा संग्रहीत करने के लिए एसएसडी (सॉलिड स्टेट ड्राइव) का उपयोग करता है।

खुले-स्रोत समुदायों में संलग्नता

साइटग्राउंड खुले स्रोत समुदायों जैसे जूमला, वर्डप्रेस, मगेन्तो तथा अन्य के साथ काम करता है। यह कई खुले स्रोत एप्लीकेशन के लिये कस्टम सर्वर और एप्लीकेशन समाधान प्रदान करता है, कई एप्लिकेशन के लिए मुफ्त ट्यूटोरियल और टेम्पलेट्स का एक संग्रह प्रदान करता है, और विभिन्न विषयों पर शैक्षणिक वेबिनार का आयोजन करता है। यह 2013 से वर्डकैम्प यूरोप का भी 2013 से प्रायोजक है।

भागीदार

साइटग्राउंड की कई कंपनियों जैसे सिंगलहॉप, सॉफ्टलाइन, क्लाउडफ्लेयर, ओपनसआरएस, सीपीएनएल, ग्लोबलसाइन, सॉफ्टएक्साइल, 1 एच, स्पैम एक्सपर्ट्स, ओपन क्लासीफाइड्स तथा प्रिंटफुल के साथ भागीदारी है।

क्यूप

2014 में साइटग्राइड टीम के एक हिस्से ने क्यूप पर काम करना शुरू किया, जो एक साइड-प्रोजेक्ट है जो कंपनी को डेवलपर्स के अधिक तकनीकी रूप से उन्मुख बाज़ारों पर ध्यान देने की अनुमति देगी।

इंटरनेट स्वतंत्रता

साइटग्राउंड ने पीपा और सोपा कानून की सार्वजनिक तौर पर विरोध किया।
डिगबोई

व्युत्पत्ति और इतिहास

१९वीं सदी के शुरुआती वर्षों में ब्रिटिश सरकार के लोगों ने तिनसुकिया के पूर्वी इलाकों में कोयले और काष्ठ उद्योग के लिए प्रवेश किया। तब यह इलाका घने जंगलों से भरा हुआ था। १८८२ में इंग्लैंड में पंजीकृत कंपनी असम रेलवे एंड ट्रेडिंग कंपनी (ए आर एंड टीसी) के इंजीनियर, डब्ल्यू. एल. लेक और कई मजदूर लेडो तक डिब्रू-सदिया रेलवे लाइन का विस्तार करने में व्यस्त थे। काम में अनेक हाथियों को भी इस्तेमाल किया जा रहा था। घने जंगल के बाहर निकलते हुए एक हाथी के तेल से सने पैरों को देखकर डब्ल्यू. एल. लेक जो कि कनाडा के थे, चिल्लाये “डिग बॉय ..डिग”. संभवतः इसी तरह डिगबोई का नामकरण हुआ होगा. डिगबोई के नामकरण की शायद यह सबसे मजेदार कहानी है। परन्तु इसके कोई ठोस तथ्य नहीं है। 
अन्य कहानियों के अनुसार दिहिंग नदी की उपनदी डिगबोई नाला से डिगबोई का नाम पड़ा. हाथी के पैरों पर लगे तेल से कच्चे तेल के पता लगने की कहानी पर कुछ लोग यकीन नहीं करते. कुछ पुराने तथ्यों से पता चलता है की बरबिल अंचल से जमीन से तेल रिसने की घटना को कई ब्रिटिश अफसरों और इंजिनिरिओं ने प्रत्यक्ष किया था। ब्रिटिश सैन्य अधिकारी जो १८२५ में इन जंगलों में आये थे, उनकी डायरियों और चिठ्ठियों से पता चलता है की इन इलाकों में कच्चे तेल की मौजूदगी के बारे में उन्हें मालूम था। लेफ्टिनेंट आर. विलकॉक्स, मेजर ए. व्हाइट, कैप्टन फ्रांसिस जेनकींस, कैप्टन पी.एस. हीने आदि वे सब अफसर थे जिन्होंने अलग अलग समय में दिहिंग नदी, बरबिल और वर्तमान डिगबोई के आस पास कच्चे तेल होने का दावा किया था। 1828 में सी.ए. ब्रूस ने और 1865 में जियोलाजिकल सर्वे ऑफ़ इंडिया के एच.बी. मेडीकाट ने भी ऊपरी असम में कच्चे तेल देखने की बात कही थी। तब यह सारे इंजिनियर कोयले के लिए सर्वेक्षण कर रहे थे।
इन्ही घटनाक्रमों के बीच एक उत्साही अंग्रेज़ इंजिनियर, डब्ल्यू. एल. लेक जो की तेल इंजीनियरिंग में भी रूचि रखता था, ब्रिटिश सरकार की कंपनी को तेल की खोज के लिए राजी कर लिया। १८८९ में खुदाई परियोजना को मंजूरी दी गई। इंजिनियर लेक ने उपकरण, बॉयलर, स्थानीय श्रमिकों और हाथियों को इकठ्ठा करना शुरू किया और सितंबर 1889 में तेल के पहली खुदाई की गयी। इस खुदाई को नवम्बर १८९० तक जारी रखा गया। कुछ लोगों का मानना है की इसी खुदाई के दौरान लेक ने किसी मजदूर से कहा होगा...“डिग बॉय ..डिग” यानी "खोद लड़के ...खोद" 
कुछ अन्य स्रोतों के मुताबिक कोलकाता की कंपनी मेकिलोप स्टीवर्ट एंड कंपनी के मिस्टर गुडएनफ ने नवंबर 1886 में तेल के लिए खुदाई का एक व्यवस्थित कार्यक्रम शुरू करने का बीड़ा उठाया था। डिगबोई के ३० किमी दक्षिण पूर्व में नाहरपुंग नामक स्थान में भारत में पहला तेल का कुआँ खोदा गया। यह १०२ फुट गहरा था था परन्तु इसमें से तेल नहीं निकला. लेकिन डिगबोई से २३ किमी उत्तर पश्चिम में माकुम नामक स्थान के द्वितीय तेल कुएँ से तेल निकला. 
घटनाक्रम कुछ भी रहे हो पर पेनसिल्वेनिया, संयुक्त राज्य अमेरिका में कर्नल ई.एल. ड्रेक को कच्चे तेल की खोज के २३ साल बाद कहीं कच्चे तेल कही पता चला था। तब भारत में शासन कर रहे ब्रिटिश सरकार के लिए बहुत उत्साहित करने वाली खबर थी।
विकास सदन

यह दिल्ली विकास प्राधिकरण का मुख्य कार्यालय है। जैसा नाम से दिखता है, यह दिल्ली में ही स्थित है।

स्थिति

यह कार्यालय दिल्ली के दक्षिण क्षेत्र के उत्तरी भाग में आई एन ए कालोनी के पीछे स्थित है।
जैवाणु

उन सभी अणुओं को जैवाणु कहते है जो किसी भी जीव (living organisms) में पाये जाते हैं। ये जटिल कार्बनिक अणु होते हैं। इनका निर्माण सजीवों के शरीर में होता है। ये सजीवों के शरीर के विकास तथा रखरखाव के लिए आवश्यक होते हैं। कार्बोहाइड्रेट, अमीनो अम्ल, प्रोटीन, आरएनए तथा डीएनए प्रमुख जैवाणु हैं। कार्बनिक यौगिको की तरह इनका निर्माण कार्बन, हाइड्रोजन, नाइट्रोजन, ऑक्सीजन से होता है, कभी-कभी फॉस्फोरस तथा सल्फर आदि तत्व भी अल्प मात्रा में हो सकते हैं।
सातवाहन एक्सप्रेस

सातवाहन एक्सप्रेस, एक इंटरसिटी एक्सप्रेस हैं जो आंध्र प्रदेश और तेलंगाना राज्य के विजयवाड़ा और सिकंदराबाद के बीच चलती है। भारतीय रेल के दक्षिण मध्य रेलवे के विजयवाड़ा डिविजन द्वारा इस ट्रेन का संचालन होता है। यह ट्रेन 351 किलोमीटर (218 मील) की दूरी सिर्फ 5 घंटे और 35 मिनट तय करती हैं। इस ट्रेन की लोकप्रियता एवं बढ़ती मांग के कारण, महबुबाबाद और माधिरा स्टेशनों को गाडी के स्टॉप के तौर पर जोड़ा गया था। विजयवाड़ा जंक्शन तक पहुँचने से पहले यह ट्रैन काजीपेट, वारंगल, केसामुद्रम, महबुबाबाद, खम्मम और माधिरा स्टेशनों पर रूकती है। दक्षिण मध्य रेलवे में यह सबसे तेज चलने वाली ट्रेन हैं। इसकी अधिकतम गति माधिरा एवं खम्मम के बीच की 134 किलोमीटर तय करने में होती है।

गाडी संख्या

12,713 (अप) विजयवाड़ा - सिकंदराबाद एक्सप्रेस सातवाहन। 12714 (डाउन) सिकंदराबाद-विजयवाड़ा सातवाहन एक्सप्रेस।
इस ट्रेन का नामकारन सातवाहन साम्राज्य के नाम पर रखा गया हैं। जो दक्षिण भारत की एक महत्वपूर्ण साम्राज्य था एवं जिसका शासन आंध्र, तेलंगाना महाराष्ट्र के कुछ हिस्सों, मध्य प्रदेश, विदर्भा, कर्नाटक एवं गोवा तक फैला हुआ था।
बोइंग बी-17 फ़्लाइंग फ़ोर्ट्रेस

बोइंग बी-17 फ़्लाइंग फ़ोर्ट्रेस एक चार-इंजन वाला भारी बमवर्षक विमान था, जिसे संयुक्त राज्य अमेरिका ने द्वितीय विश्व युद्ध में इस्तेमाल किया था। यह विमान संयुक्त राज्य अमेरिका वायु सेना कोर (यूनाइटेड स्टेट्स आर्मी एअर कोर, USAAC) के लिए बोइंग कम्पनी ने 1930 के दशक में विकसित किया गया था।
8 अगस्त 1934 के दिन एयर कोर ने मार्टिन बी-10 हमलावर विमान की जगह लेने वाले एक नए बहु-इंजन हमलावर के लिए निविदा आम्न्त्रित की. 200 हमलावरों के निर्माण के इस अनुबंध को जीतने के लिए बोइंग का मुकाबला डगलस और मार्टिन जैसी कम्पनियों के साथ था। प्रोटोटाइप दुर्घटनाग्रस्त होने की वजह से बोइंग को अनुबंध ना मिला सका, लेकिन एयर कोर को बोइंग का डिजाइन इतना पसन्द आया कि उन्होंनें आकलन के लिए 13 और अधिक बी-17 विमनों का ऑर्डर दे दिया. 1938 में लांच के बाद बी-17 के डिजाइन को और अधिक विकसित किया गया। , बी-17 का प्रयोग मुख्यतः द्वितीय विश्व युद्ध अभियान के दौरान जर्मन औद्योगिक और सैन्य ठिकानों के खिलाफ दिनदहाड़े बमबारी में किया गया। कुछ हद तक बी-17 का प्रयोग प्रशांत महासागर के युद्ध में जापानी शिपिंग और हवाई अड्डों के खिलाफ छापे मारने में भी किया गया।
अमेरिका ने बी-17 का प्रयोग एक रणनीतिक हथियार के रूप में किया। यह एक ऐसा शक्तिशाली, ऊँची उड़ान भरने वाला, लंबी दूरी का बमवर्षक था, जो खुद को बचाने में और लड़ाई में व्यापक क्षति के बावजूद घर लौटने में सक्षम था। द्वितीय विश्व युद्ध के दौरान बी-17 ने किसी भी अन्य अमेरिकी विमान से ज्यादा बम गिराए. अमेरिकी विमानों द्वारा जर्मनी पर गिराए 1,500,000 मीट्रिक टन बमों में से 640,000 टन बी-17 ने गिराए थे। भयानक युद्ध में भी नुकसान से बचे रहने के बी-17 के किस्सों और तस्वीरों को काफ़ी प्रचार मिला, जिस वजह से इस विमान की भव्य छवि और अधिक बढ़ गई।
पत्तदकल

शिल्प स्मारक

चालुक्य शैली का उद्भव ४५० ई. में एहोल में हुआ था। यहाँ वास्तुकारों ने नागर एवं द्रविड़ समेत विभिन्न शैलियों के प्रयोग किए थे। इन शैलियों के संगम से एक अभिन्न शैली का उद्भव हुआ। सातवीं शताब्दी के मध्य में यहां चालुक्य राजाओं के राजतिलक होते थे। कालांतर में मंदिर निर्माण का स्थल बादामी से पत्तदकल आ गया। यहाँ कुल दस मंदिर हैं, जिनमें एक जैन धर्मशाला भी शामिल है। इन्हें घेरे हुए ढेरों चैत्य, पूजा स्थल एवं कई अपूर्ण आधारशिलाएं हैं। यहाँ चार मंदिर द्रविड़ शैली के हैं, चार नागर शैली के हैं एवं पापनाथ मंदिर मिश्रित शैली का है। पत्तदकल को १९८७ में युनेस्को द्वारा विश्व धरोहर स्थल घोषित किया गया था।
यहां के बहुत से शिल्प अवशेष यहां बने प्लेन्स के संग्रहालय तथा शिल्प दीर्घा में सुरक्षित रखे हैं। इन संग्रहालयों का अनुरक्षण भारतीय पुरातत्व सर्वेक्षण विभाग करता है। ये भूतनाथ मंदिर मार्ग पर स्थित हैं। इनके अलावा अन्य महत्वपूर्ण स्मारकों में, अखण्ड एकाश्म स्तंभ, नागनाथ मंदिर, चंद्रशेखर मंदिर एवं महाकुटेश्वर मंदिर भी हैं, जिनमें अनेकों शिलालेख हैं। वर्ष के आरंभिक त्रैमास में यहां का वार्षिक नृत्योत्सव आयोजन होता है, जिसे चालुक्य उत्सव कहते हैं। इस उत्सव का आयोजन पत्तदकल के अलावा बादामी एवं ऐहोल में भी होता है। यह त्रिदिवसीय संगीत एवं नृत्य का संगम कलाप्रेमियों की भीड़ जुटाता है। उत्सव के मंच की पृष्ठभूमि में मंदिर के दृश्य एवं जाने माने कलाकार इन दिनों यहां के इतिहास को जीवंत कर देते हैं।
क़ौमी तराना

पहला पाकिस्तानी राष्ट्रगान

14 अगस्त 1947 को भारत विभाजित हुआ और पूर्व और पश्चिम में एक नए देश पाकिस्तान ने जन्म लिया। पाकिस्तान के कायदे आज़म मोहम्मद अली जिन्नाह का सपना साकार हुआ। नया देश बनने के साथ ही देश के लिए विभिन्न चिन्ह और प्रतीक चुनने का काम भी शुरू हुआ। देश का झंडा पहले ही तैयार हो चुका था, लेकिन राष्ट्र-गीत नही बना था। आज़ादी के समय पाकिस्तान के पास कोई राष्ट्र-गीत नही था। इसलिए जब भी ध्वज वन्दन होता " पाकिस्तान जिन्दाबाद, आज़ादी पाइन्दाबाद" के नारे लगते थे। जिन्नाह को यह मंज़ूर नही था। वे चाहते थे कि पाकिस्तान के राष्ट्र-गीत को रचने का काम शीघ्र ही पूरा करना चाहिए। उनके सलाह कारों ने उनको अनेकों जानेमाने उर्दू शायरों के नाम सुझाए जो गीत रच सकते थे। लेकिन जिन्नाह की सोच कुछ ओर ही थी। उन्हें लगा कि दुनिया के समक्ष पाकिस्तान की धर्मनिरपेक्ष छवि स्थापित करने का यह अच्छा मौका है। इसलिए उन्होने लाहौर के महानउर्दू शायर और मूल हिन्दू जगन्नाथ आज़ाद को कहा कि "मैं आपको पाँच दिन का ही समय दे सकता हुं, आप पाकिस्तान के लिए राष्ट्र-गीत लिखें"। जगन्नाथ आज़ाद अचम्भित भी थे और खुश भी थे। लेकिन पाकिस्तान के कट्टरपंथी नेता इससे बहुत नाराज़ हुए कि एक हिन्दू पाकिस्तान का राष्ट्र-गीत लिखेगा। लेकिन जिन्नाह की मर्ज़ी के आगे वे बेबस थे। आख़िरकार जगन्नाथ आज़ाद ने पाँच दिनों के अंदर राष्ट्र-गीत तैयार कर लिया जो जिन्नाह को बहुत पसंद आया। गाने के बोल थे -
ऐ सरज़मी ए पाक
जर्रे तेरे हैं आज
सितारो से तबनक
रोशन है कहकशाँ से कहीं
आज तेरी खाक
जिन्नाह ने इसे राष्ट्र-गीत के रूप मे मान्यता दी और उनकी मृत्यु तक यही गीत राष्ट्र-गीत बना रहा। लेकिन इस गीत की स्वीकृति के महज़ 18 महीने बाद ही जिन्नाह का देहांत हो गया और उनके साथ ही राष्ट्र-गीत की मान्यता भी ख़त्म कर दी गई। जगन्नाथ आज़ाद बाद में भारत चले आए।

जिन्नाह मृत्योपरांत

जिन्नाह की मृत्यु के बाद पाकिस्तान सरकार ने एक राष्ट्र-गीत कमेटी बनाई। और जाने माने शायरो के पास से गीत के नमूने मंगवाए। लेकिन कोई भी गीत राष्ट्र-गीत के लायक नही बन पा रहा था। आखिरकार पाकिस्तान सरकार ने 1950 मे अहमद चागला द्वारा रचित धुन को राष्ट्रीय धुन के रूप मे मान्यता दी। उसी समय ईरान के शाह पाकिस्तान की यात्रा पर आए और उन्होने धुन को काफी पसंद किया। यह धुन पाश्चात्य अधिक लगती थी, लेकिन राष्ट्र-गीत कमेटी का मानना था कि इसका यह स्वरूप पाश्चात्य समाज मे अधिक स्वीकृत होगा। सन 1954 में उर्दू शायर हाफ़िज़ जलन्धरी ने इस धुन के आधार पर एक गीत की रचना की। यह गीत राष्ट्र-गीत कमेटी के सदस्यों को पसंद भी आया। और आखिरकार हाफ़िज़ जलन्धरी का लिखा गीत पाकिस्तान का राष्ट्र-गीत बना।
गोपाल भट्ट गोस्वामी

गोपाल भट्ट गोस्वामी (1503–1578) चैतन्य महाप्रभु सबसे प्रमुख शिष्यों में से एक थे। वे वृन्दावन के प्रसिद्ध छः गोस्वामियों में से एक थे।
मॉनमाउथ पुलिस स्टेशन

इतिहास

1881 से पहले मॉनमाउथ नगर अपना स्वयं का पुलिस स्टेशन संभालता था व इसके कर्मचारियों की नियुक्ति करता था। मॉनमाउथशायर काउंटी ने 1881 में मॉनमाउथ की पुलिस व्यवस्था का कार्यभार अपने नियन्त्रण में लिया तथा इसके पश्चात मॉनमाउथ ने अपनी पुलिस को खत्म कर दिया। काउंटी प्रशासन ने एजिंकोर्ट स्ट्रीट में एक इमारत पुलिस स्टेशन बनाने के लिए किराये पर ली थी। वर्ष 1895 में मॉनमाउथशायर काउंटी काउंसिल ने ग्लेनडोवर स्ट्रीट में एक इमारत खरीद के उसे पुलिस स्टेशन के रूप में पुनर्विकसित किया। इसके बाद एजिंकोर्ट पर स्थित पुरानी पुलिस स्टेशन की इमारत को खाली कर दिया गया।
मॉनमाउथशायर की केली की डायरेक्ट्री के अनुसार 1901 में ग्लेनडोवर स्ट्रीट पर स्थित मॉनमाउथ पुलिस स्टेशन में सुपरिटेंडेट ऑफ द बरो काउंटी कांस्टेबुलरी कैप्टन विनसेंट ई॰ पार्कर के साथ-साथ दो सार्जेंट सात कांस्टेबलों की नियुक्ति की गई थी। पुलिस सुपरिटेंडेट पार्कर पुलिस स्टेशन में न रहके ओवरमोनों क्षेत्र में अपने परिवार के साथ रहते थे। हालांकि 1901 में पार्कर स्टेशन में नहीं रहें थे, परन्तु पुलिस बल के और सदस्य इसे (या इसके दाएँ तरफ की इमारत को) घर कहते थे। पुलिस सार्जेंट जॉन टकर 13 ए ग्लेनडोवर स्ट्रीट में अपने परिवार के साथ रहते थे। कांस्टेबल जेम्स कॉलिन्स का भी निवास स्थान वहीं था। 1911 में मॉनमाउथ पुलिस स्टेशन का पता 15 ग्लेनडोवर स्ट्रीट दर्ज किया गया था। स्टेशन हरफ़र्डशायर के मूल निवासी पुलिस सार्जेंट चार्ल्स जोंस और उनके परिवार का निवास स्थान था।
13 मार्च 2012 को बीबीसी न्यूज ने रिपोर्ट दी कि इस वर्ष के जुलाई से सत्रह दक्षिण-पूर्व वेल्स के पुलिस स्टेशनों आम जनता के लिए बंद हों जाएँगे; इनमें से केवल पाँच ही सामने के डेस्क की सेवा ज़ारी रखेंगे। इन पुलिस स्टेशन को बंद करने का फैसला गवेंट पुलिस ने लागत-बचत के अपने कार्यक्रम के अन्तर्गत लिया था। मॉनमाउथ पुलिस स्टेशन भी उन स्टेशनों में से एक है जो अब आम जनता के लिए नहीं खुलते।

संरचना व पता

19 ग्लेनडोवर स्ट्रीट पे स्थित मॉनमाउथ पुलिस स्टेशन एक मध्य अठारहवीं शताब्दी की सूचिबद्ध इमारत है। यह शहर को घेरने वाली मध्यकालीन दीवारों के अंदर मौजूद है, जिनका निर्माण 1300 के आसपास हुआ था। मुख्य इमारत तीन मंजिला है व यह चार बे खिड़कियों की चौड़ाई की है। इसके साथ ही इमारत का दाएँ तरफ दो मंजिला विस्तार भी है जिसकी चौड़ाई तीन बे खिड़कियों की है। बहारी हिस्सा सफेद प्लास्टर का बना हुआ है व इसकी खपरैल तंबूवाली छत है। ग्लेनडोवर स्ट्रीट, जो 1895 से मॉनमाउथ पुलिस स्टेशन का स्थान है, आशिंक रूप से उन्नीसवीं शताब्दी की शुरुआत से अंकित की गई है। 1901 में स्टेशन (या इमारत जो पुलिस के कई कर्मचारियों का आवास था) को 13ए ग्लेनडोवर स्ट्रीट में प्रलेखित किया गया है, 19 ग्लेंदोव्र स्ट्रीट पर स्थित ड्र्यूडस् हेड इन के एकदम साथ में। 1911 में स्टेशन 15 ग्लेनडोवर स्ट्रीट पते के साथ रिकोर्ड किया गया था। दशकों पश्चात धरोहर सूचीबद्ध करने के दौरान कम से कम पुलिस इमारत का एक हिस्सा 17 ग्लेनडोवर स्ट्रीट पर दर्ज किया गया था।
के एस राव

के एस राव एक भारतीय न्यायाधीश तथा पूर्व भारत के मुख्य न्यायाधीश थे |
अहसान इकबाल

अहसान इकबाल एक राजनीतिज्ञ है पाकिस्तान के राष्ट्रीय विधानसभा में | वह NA-117 निर्वाचन क्षेत्र का प्रतिनिधित्व करता है पाकिस्तानी पंजाब के लिए |